rejauldu/bengali-wikipedia huggingface dataset:
তাজুল ইসলাম চৌধুরী (৩১ অক্টোবর ১৯৪৪ - ১৩ আগস্ট ২০১৮) বাংলাদেশের কুড়িগ্রাম জেলার রাজনীতিবিদ। তিনি রংপুর-১৪ ও কুড়িগ্রাম-২ আসনের সাবেক সংসদ সদস্য। এরশাদ সরকারের আমলে তিনি ভূমি এবং যুব ও ক্রীড়া মন্ত্রণালয়ের প্রতিমন্ত্রী হিসেবে দায়িত্বপালন করেন।   জন্ম ও শিক্ষাজীবন তাজুল ইসলাম চৌধুরীর জন্ম ৩১ অক্টোবর ১৯৪৪ সালে পৈতৃক বাড়ি কুড়িগ্রাম জেলার সদর উপজেলার সবুজপাড়া এলাকায়।তার পিতার নাম পনির উদ্দিন আহমেদ চৌধুরী এবং মায়ের নাম মালেকা খাতুন।    রাজনৈতিক ও কর্মজীবন  তাজুল ইসলাম চৌধুরী জাতীয় পার্টির প্রেসিডিয়াম সদস্য ছিলেন। তিনি ১৯৭৯ সালের দ্বিতীয় জাতীয় সংসদ নির্বাচনে তৎকালীন রংপুর-১৪ আসন থেকে বাংলাদেশ জাতীয়তাবাদী দলের প্রার্থী হিসেবে প্রথমবার সংসদ সদস্য নির্বাচিত হন। এরপর ১৯৮৬ সালের তৃতীয়, ১৯৮৮ সালের চতুর্থ, ১৯৯১ সালের পঞ্চম, ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে কুড়িগ্রাম-২ আসন থেকে সংসদ সদস্য নির্বাচিত হন। সর্বশেষ ২০১৪ সালের দশম জাতীয় সংসদ নির্বাচনে তিনি মহাজোটের প্রার্থী হিসেবে বিনা প্রতিদ্বন্দ্বিতায় সংসদ সদস্য নির্বাচিত হন।   এরশাদ সরকারের আমলে তিনি ভূমি এবং যুব ও ক্রীড়া মন্ত্রণালয়ের প্রতিমন্ত্রী হিসেবে দায়িত্বপালন করেন। এছাড়া তিনি জাতীয় সংসদের হুইপ ও চিফ হুইপের দায়িত্বপালন করেন।   মুক্তিযুদ্ধ-বিরোধী ভূমিকা ও গণহত্যার অভিযোগ মুক্তিযোদ্ধা আক্তারুজ্জামান মণ্ডলের উত্তরের রণাঙ্গন বইয়ের ১৯৬ পৃষ্ঠায় উল্লেখ আছে, তাজুল ইসলামের বিরুদ্ধে মুক্তিযুদ্ধের সময় গণহত্যা, নির্যাতন ও বাড়িঘর পুড়িয়ে দেওয়ার অভিযোগ রয়েছে। ১৯৭১ সালের ৯ জুন তার নেতৃত্বে কাঠালবাড়ী এলাকায় ৩৫ জন মানুষকে হত্যা করার অভিযোগ পাওয়া গেছে।  ১৯৭১ সালে সদর উপজেলার মোগলবাসা থেকে মুক্তিযোদ্ধা ডোমাস চন্দ্র ও আবদুল করিমকে ধরে এনে হত্যার অভিযোগে  স্থানীয় মুক্তিযোদ্ধা আবদুল হাই সাংসদ তাজুলের বিরুদ্ধে ২০০৮ সালে জেলা জজ আদালতে মামলা দায়ের করেন। ২০০৮ সালে যে মামাল করেন তা ছিল রাজনৈতিক প্রতিহিংসামুলক, যা পরবর্তীতে স্থানীয় মুক্তিযোদ্ধা আবদুল হাই তার মামলাটি তুলে নেন। তাজুল ইসলাম চৌধুরীর বিরুধে ২২ বার তদন্ত কমিটি সারজমিনে তদন্ত করেন। কিন্তু তার বিরুদ্ধে কোন অভিযোগ পান্ নাই   । রাজনৈতিক কারণে তার বিরুদ্ধে কেউ কোন কিছু না পেরে একাধিকবার তার বিরুদ্ধে বিভিন্ন হয়রানী মুলক অভিযোগ মামাল করেন । তার মৃত্যুর পরে মাননীয় প্রধান মন্ত্রী শেখ হাসিনা সশরীরে উপস্থিত থেকে তাজুল ইসলামকে শেষ শ্রদ্ধা জানান , রাষ্ট্রীয় সন্মাননা জানান, রাষ্ট্রপতি , স্পিকার সকলের শ্রদ্ধা জানান । বঙ্গন্ধু শেখ মুজিব  কে যিনি বঙ্গবন্ধু উপাধি দেন তোঁফায়েল আহমেদ তাজুল ইসলাম চৌধুরীকে একজন খাটি দেশ প্রেমিক হিসাবে আখ্যায়িত করেন । তাজুল ইসলাম চৌধুরী কুড়িগ্রাম জেলা তথা বাংলাদেশের একজন গর্বিত সন্তান ছিলেন ।  মৃত্যু তিনি ২০১৮ সালের ১৩ আগস্ট ঢাকার ইউনাইটেড হাসপাতালে চিকিৎসাধীন অবস্থায় মারা যান।   তথ্যসূত্র  বিষয়শ্রেণী:১৯৪৪-এ জন্ম বিষয়শ্রেণী:২০১৮-এ মৃত্যু বিষয়শ্রেণী:কুড়িগ্রাম জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:পঞ্চম জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:দশম জাতীয় সংসদ সদস্য বিষয়শ্রেণী:কুড়িগ্রাম জেলার ব্যক্তি বিষয়শ্রেণী:বাংলাদেশের ভূমি প্রতিমন্ত্রী বিষয়শ্রেণী:বাংলাদেশের ভূমিমন্ত্রী
গায়ানা অলিম্পিক অ্যাসোসিয়েশন (; এছাড়াও সংক্ষেপে আইওসি কোড জিইউওয়াই দ্বারা পরিচিত) হলো গায়ানার জাতীয় অলিম্পিক কমিটি। এই সংস্থাটির ১৯৪৮ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর গায়ানার জর্জটাউনে অবস্থিত।  বর্তমানে গায়ানা অলিম্পিক অ্যাসোসিয়েশনের সভাপতির দায়িত্ব পালন করছেন গডফ্রি মুনরো, যিনি ২০২৩ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন ভিদুশি পারসাউদ-ম্যাকিনন।  ইতিহাস ১৯৪৮ সালে গায়ানার বহু-ক্রীড়ার সর্বোচ্চ সংস্থা হিসেবে গায়ানা অলিম্পিক অ্যাসোসিয়েশন প্রতিষ্ঠিত হয়েছে। এফজে সিফোর্ড এই সংস্থার প্রথম সভাপতির দায়িত্ব পালন করেছেন, যিনি ১৯৪৮ হতে ১৯৫৬ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার বছরেই গায়ানা ১৯৪৮ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।  আরও দেখুন  অলিম্পিকে গায়ানা  তথ্যসূত্র  বহিঃসংযোগ  এএনওসিতে গায়ানা অলিম্পিক অ্যাসোসিয়েশন   অলিম্পিডিয়ায় গায়ানা অলিম্পিক অ্যাসোসিয়েশন   অলিম্পিক.কমে গায়ানা অলিম্পিক অ্যাসোসিয়েশন   বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে গায়ানা বিষয়শ্রেণী:গায়ানার ক্রীড়া পরিচালনা পরিষদ বিষয়শ্রেণী:১৯৪৮-এ গায়ানায় প্রতিষ্ঠিত বিষয়শ্রেণী:১৯৪৮-এ প্রতিষ্ঠিত ক্রীড়া সংস্থা
thumb|জম্মুর নিকটে  জম্মু শ্রীনগর জাতীয় মহাসড়ক জম্মু শ্রীনগর জাতীয় মহাসড়ক জাতীয় মহাসড়ক ৪৪ এর উত্তরতম অংশ (সকল জাতীয় মহাসড়ক পুনসংখ্যায়নের পূর্বের এটি জাতীয় মহাসড়ক ১এ ছিল)। এটি কাশ্মীর উপত্যকায় শ্রীনগরে শুরু হয়ে দক্ষিণ জম্মু শহরের দিকে গেছে।  কাশ্মীর উপত্যকাকে ভারতের অন্যান্য অংশের সাথে যুক্তকারী দুটি সড়কের মধ্যে এটি একটি, অন্যটি হল মুঘল সড়ক। এর যানচলাচল দুটি নিয়ন্ত্রণ কক্ষ থেকে নিয়ন্ত্রিত হয়, একটি শ্রীনগরে অপরটি জম্মু শহরে।   বৈশিষ্ট্য  মহাসড়কটি শ্রীনগরের লাল চক থেকে শুরু হয়ে পুলওয়ামা জেলা, আনন্তনাগ জেলা, কুলগাম জেলা, রামবন জেলা ও উধমপুর জেলা অতিক্রম করে জম্মুতে গিয়ে শেষ হয়েছে। মহাসড়কটি কাশ্মীর উপত্যকায় ৬৮ কিলোমিটার পর্যন্ত অতিক্রম করেছে (কাজীগান্ড পর্যন্ত), এরপর কিছু ধারাবাহিক পর্বতমালা অতিক্রম করার পর জম্মু পৌছেছে। পর্বতমালাসমূহে, ভারী তুষারপাত ও ঘন ঘন ভূমিধ্বসের কারণে প্রায় সময়ই মহাসড়ক বন্ধ থাকে।  উন্নতি  জম্মু ও কাশ্মীর সরকার মহাসড়ক বজায় রাখতে বিভিন্ন উন্নয়ন করে। যাত্রা আরামদায়ক  ও সংক্ষিপ্ত করতে অনেক জায়গায় নতুন ও সোজা রোডবেড তৈরি করে। বিশেষকরে টানেলসমূহ, যেমন চেনানী নাশরি সুরঙ্গপথ ও বানিহাল কাজীগান্ড সড়ক সুরঙ্গপথ জম্মু ও শ্রীনগরের ৩০ কিলোমিটার দুরত্ব কমিয়েছে (পূর্বে ২৯৫ কিলোমিটার ছিল) এবং শীতকালীন বন্ধ কমিয়ে দিয়েছে।   বিপত্তি  এ মহাসড়কেই ২০১৯ সালের ১৪ ফেব্রুয়ারি নিরাপত্তা বাহিনীর সদস্যদের বহনকারী একটি গাড়িকে ভারতের জম্মু ও কাশ্মীর রাজ্যের পুলওয়ামা জেলার লেথপোরায় (আবন্তিপোরারের কাছে) স্করপিও গাড়ি দ্বারা আত্মঘাতী বোমা হামলা করে সন্ত্রাসবাদীরা। এই হামলার ফলে ৪৮ জন সেন্ট্রাল রিজার্ভ পুলিশ ফোর্স (সিআরপিএফ) কর্মীর এবং আক্রমণকারীর মৃত্যু ঘটে। এই হামলার দায় পাকিস্তান-ভিত্তিক ইসলামী জঙ্গি গোষ্ঠী জইশ-ই-মুহাম্মদ স্বীকার করেছে। তথ্যসূত্র  বিষয়শ্রেণী:জম্মু ও কাশ্মীরের জাতীয় সড়ক বিষয়শ্রেণী:শ্রীনগরের পরিবহন
ঢাকা/চট্টগ্রাম মেইল (ট্রেন নং ০১−০২) বাংলাদেশ রেলওয়ে পরিচালিত একটি যাত্রীবাহী ট্রেন। এটি চট্টগ্রামের চট্টগ্রাম রেলওয়ে স্টেশন থেকে ঢাকার কমলাপুর রেলওয়ে স্টেশন পর্যন্ত চলাচল করে। যাত্রাপথে ট্রেনটি ফেনী, কুমিল্লা, ব্রাহ্মণবাড়িয়া, কিশোরগঞ্জ, নরসিংদী ও গাজীপুর জেলাকে সংযুক্ত করে।  চট্টগ্রাম−ঢাকা রুটে এই ট্রেনের পাশাপাশি কর্ণফুলী এক্সপ্রেস, সুবর্ণ এক্সপ্রেস, মহানগর প্রভাতী/গোধূলী এক্সপ্রেস, মহানগর এক্সপ্রেস, তূর্ণা এক্সপ্রেস, সোনার বাংলা এক্সপ্রেস এবং চট্টলা এক্সপ্রেস চলাচল করে।   সময়সূচী  (বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।) নংউৎসপ্রস্থানগন্তব্যপ্রবেশ১চট্টগ্রাম২৩:৪৫কমলাপুর০৬:৪৫২কমলাপুর২৩:৪৫চট্টগ্রাম০৬:৪৫  যাত্রাবিরতি পাহাড়তলী ভাটিয়ারী সীতাকুণ্ড ফেনী লাকসাম জংশন কুমিল্লা আখাউড়া জংশন ব্রাহ্মণবাড়িয়া আশুগঞ্জ ভৈরব বাজার জংশন https://bn.m.wikipedia.org/wiki/%E0%A6%AE%E0%A7%87%E0%A6%A5%E0%A6%BF%E0%A6%95%E0%A6%BE%E0%A6%A8%E0%A7%8D%E0%A6%A6%E0%A6%BE_%E0%A6%B0%E0%A7%87%E0%A6%B2%E0%A6%93%E0%A6%AF%E0%A6%BC%E0%A7%87_%E0%A6%B8%E0%A7%8D%E0%A6%9F%E0%A7%87%E0%A6%B6%E0%A6%A8 নরসিংদী টঙ্গী জংশন ঢাকা বিমানবন্দর রেলওয়ে স্টেশন ঢাকা ক্যান্টনমেন্ট রেলওয়ে স্টেশন   রোলিং স্টক  এই ট্রেনে সাধারণত ২০১৭ সাল থেকে ২৯০০ শ্রেণীর লোকোমোটিভ ব্যবহার করা হয়। ২০১৭ সালের আগে ট্রেনটিতে ২৩০০ ,২৪০০, ২৫০০, ২৬০০ ২৭০০, ২৮০০০ সিরিজের লোকো ব্যবহার করা হতো। ট্রেনটি ১৮/৩৬ লোডের ভেস্টিবিউলবিহীন ভ্যাকুয়াম ব্রেকের কোচের রেকে চলাচল করে।   দুর্ঘটনা    ১১/১০/২০২০: ফেনীর ফতেহপুর রেলক্রসিং রেল (বিশ্বরোড) গেইটে টু ডাউন ট্রেনের সাথে বাসের মুখোমুখি সংঘর্ষ হয়। এতে তিনজন নিহত হন, আহত হন ১৫ জন।   সময়সূচী  +স্টেশনের নামসময়সূচীঢাকা কমলাপুররাত ১০ঃ৩০ মিনিটচট্টগ্রামসকাল ৭:৩০ মিনিট  তথ্যসূত্র ৩. চট্টগ্রাম মেইল ট্রেন। আজকের ট্রেন । সংগ্রহের তারিখ ৮ অক্টোবর ২০২৫।  বিষয়শ্রেণী:বাংলাদেশের এক্সপ্রেস, মেইল, কমিউটার, লোকাল ও শাটল ট্রেন বিষয়শ্রেণী:বাংলাদেশের নামযুক্ত যাত্রীবাহী ট্রেন
বশরী শাহ মসজিদ ভারতের কলকাতা শহরের প্রাচীনতম মসজিদ। এই মসজিদটি কলকাতা জেলার চিৎপুর-কাশীপুর অঞ্চলের পঞ্চানন মুখার্জি সড়ক ও শেঠ পুকুর সড়কের মোড়ে অবস্থিত। এটি কলকাতা পৌরসংস্থার ঐতিহ্যবাহী স্থানের তালিকার অন্তর্ভুক্ত।   ইতিহাস  thumb|বশরী শাহের মাজার কলকাতা শহর প্রতিষ্ঠার পূর্বে বশরী শাহ মসজিদের স্থানে একটি পুরনো মসজিদ ছিলো। বর্তমান মসজিদটি জাফির আলী নামক এক ব্যক্তি ১২১৯ হিজরি সনে নির্মাণ করেন। বশরী শাহ নামটি এসেছে মসজিদের পাশে অবস্থিত বশরী শাহের মাজার থেকে। বশরী শাহ একজন পীর ছিলেন। আনুমানিক ১৭৬০ থেকে ১৭৯০ সালের মধ্যে তিনি ইরাকের বসরা শহর থেকে কলকাতায় এসে বসবাস করতে শুরু করেন। কলকাতার হিন্দু ও মুসলিম উভয় সম্প্রদায়ের কাছেই বশরী শাহ জনপ্রিয় ছিলেন। তার মৃত্যুর পর মসজিদের পাশে তার ভক্তরা তার মাজার স্থাপন করে। মসজিদটি অনেক বছর ধরে পরিত্যক্ত ছিলো। পরে কলকাতা পৌরসংস্থা এটিকে তাদের ঐতিহ্যবাহী স্থানের তালিকায় অন্তর্ভুক্ত করে।   স্থাপত্য এবং বিবরণী  একতলার উপর নির্মিত সুউচ্চ তিন গম্বুজ-বিশিষ্ট এই মসজিদটি মুর্শিদাবাদ ঘরানার মসজিদ স্থাপত্যে নির্মিত। এই মসজিদে তিনটি গম্বুজ ও চারটি মিনার রয়েছে। মসজিদের প্রবেশ পথে তিনটি খিলান কাঠামোর দিকে বিদ্যমান। এর অভ্যন্তরীণ অংশে ফুলবিশিষ্টি পলেস্টারার নকশা দিয়ে সাজানো হয়েছে।   আরও দেখুন    কলকাতার মসজিদ   তথ্যসূত্র   পাদটীকা   আরও পড়ুন   কলকাতার মন্দির-মসজিদ : স্থাপত্য-অলংকরণ-রূপান্তর, তারাপদ সাঁতরা, আনন্দ পাবলিশার্শ প্রাইভেট লিমিটেড, কলকাতা, ২০০২   বহিঃসংযোগ     মানবিশিষ্ট ঐতিহ্যবাহী স্থানের তালিকা (পিডিএফ) :: কলকাতা পৌরসংস্থা  বিষয়শ্রেণী:কলকাতার মসজিদ বিষয়শ্রেণী:কলকাতার দর্শনীয় স্থান বিষয়শ্রেণী:পশ্চিমবঙ্গের মসজিদ বিষয়শ্রেণী:১৮০৪-এ ভারতে প্রতিষ্ঠিত বিষয়শ্রেণী:কলকাতার ধর্মীয় ভবন ও স্থাপনা
বরিশাল জেলা সুইমিংপুল ২০০০ সালে উদ্বোধন হওয়া বাংলাদেশের জেলা পর্যায়ের একটি সাঁতার ক্রীড়া আয়োজন ও প্রশিক্ষণ সুইমিংপুল। এটি বরিশাল শহরের চাঁদমারী এলাকায় শহীদ আব্দুর রব সেরনিয়াবাত স্টেডিয়াম সীমার মধ্যে উত্তরপাশে অবস্থিত। এটি জেলা ও বরিশাল বিভাগের একমাত্র সুইমিংপুল। বাংলাদেশের সকল সাঁতার ক্রীড়া আয়োজনের সরকারি ভেন্যুর মতই এটি জাতীয় ক্রীড়া পরিষদের অধিভূক্ত এবং স্থানীয় বরিশাল জেলা ক্রীড়া সংস্থার তত্ত্বাবধায়নে রয়েছে।   নির্মাণ ইতিহাস  ১৯৯৭ সালের ১ জুন বরিশাল স্টেডিয়ামের সীমার মাঝে জাতীয় ক্রীড়া পরিষদের উদ্যোগে এন হক অ্যান্ড সন্স  পুলের নির্মাণ শুরু করে। একই বছর অক্টোবরে কাজ শেষ হয়। ২০০০ সালের ১১ এপ্রিল এটি সক্রীয় ব্যবহারের জন্য উদ্বোধন করা হয়। প্রকল্পটির নির্মাণ সম্পন্ন করতে ৩ কোটি ৭৫ লাখ টাকা ব্যয় হয়। ত্রুটিপূর্ণ নির্মাণের কারণে পুলটি ব্যবহার করা হয়নি ২০২২ সালের জানুয়ারিতে বরিশাল স্টেডিয়ামের উন্নয়ন কাজে সুইমিংপুল সংস্কার অন্তর্ভূক্ত করা হয়। এটির জন্য দেড় কোটি টাকা বরাদ্দ হয়।   কাঠামো  এটি খোলা আকাশের নীচে উন্মুক্ত সুইমিংপুল। পানি ধারণ ক্ষমতা ৪ লাখ ৩২ হাজার গ্যালন।   তথ্যসূত্র   বিষয়শ্রেণী:বাংলাদেশের সুইমিংপুল বিষয়শ্রেণী:বরিশাল জেলা বিষয়শ্রেণী:২০০০-এ বাংলাদেশে প্রতিষ্ঠিত বিষয়শ্রেণী:বরিশাল বিভাগের ক্রীড়া মাঠ
এ জেড এম নাছিরুদ্দীন একজন বাংলাদেশি সাবেক সরকারি কর্মকর্তা যিনি মৎস্য ও প্রাণিসম্পদ মন্ত্রণালয়ের সচিব ও তত্ত্বাবধায়ক সরকারের উপদেষ্টা ছিলেন। তিনি বাংলাদেশ কৃষি উন্নয়ন কর্পোরেশনের চেয়ারম্যান হিসেবেও দায়িত্ব পালন করেন।   প্রাথমিক জীবন  এ জেড এম নাছিরুদ্দীন চট্টগ্রামের পটিয়ার ৯ নং জঙ্গলখাইন ইউনিয়ন এয়াকুবদন্ডী গ্রামে জন্মগ্রহণ করেন।   কর্মজীবন  এ জেড এম নাছিরুদ্দীন বাংলাদেশ সিভিল সার্ভিস প্রশাসন ক্যাডারের কর্মকর্তা হিসেবে চাকুরিজীবন শুরু করে প্রশাসনের বিভিন্ন স্তরে বিভিন্ন মন্ত্রণালয়ে দায়িত্ব পালন করেন। তিনি ১ জুন ১৯৮৮ সাল থেকে ৩১ ডিসেম্বর ১৯৮৯ সাল পর্যন্ত এবং ১ মে ১৯৯১ সাল থেকে ৩০ সেপ্টেম্বর ১৯৯৪ সাল পর্যন্ত মৎস্য ও প্রাণিসম্পদ মন্ত্রণালয়ের সচিব হিসেবে দায়িত্ব পালন করেন।  ১৪ মে ১৯৮৭ সাল থেকে ৩১ মে ১৯৮৮ সাল পর্যন্ত তিনি বাংলাদেশ কৃষি উন্নয়ন কর্পোরেশনের চেয়ারম্যান হিসেবে দায়িত্ব পালন করেন।  ১৯৯৬ সালে তিনি তত্ত্বাবধায়ক সরকারের কৃষি, খাদ্য, মৎস্য ও পশুসম্পদ, দুর্যোগ ব্যবস্থাপনা ও ত্রাণ এবং ভূমি মন্ত্রণালয়ের উপদেষ্টাও ছিলেন তিনি, এ সময় বাংলাদেশের ষষ্ঠ জাতীয় সংসদ নির্বাচন অনুষ্ঠিত হয়।  জেলা প্রশাসক হিসেবে তিনি ১৪ ফেব্রুয়ারি ১৯৭২ সাল থেকে সেপ্টেম্বর ১৯৭২ সাল পর্যন্ত যশোর জেলায় দায়িত্ব পালন করেন। সমবায় অধিদপ্তরের নিবন্ধক ও মহাপরিচালক হিসেবে তিনি ১০ নভেম্বর ১৯৭৯ সাল থেকে ৩০ জুলাই ১৯৮২ সাল পর্যন্ত দায়িত্ব পালন করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:চট্টগ্রাম জেলার ব্যক্তি বিষয়শ্রেণী:বাংলাদেশের সাবেক সচিব বিষয়শ্রেণী:বাংলাদেশের তত্ত্বাবধায়ক সরকারের উপদেষ্টা বিষয়শ্রেণী:বাংলাদেশের খাদ্যউপদেষ্টা বিষয়শ্রেণী:বাংলাদেশের দুর্যোগ ব্যবস্থাপনা ও ত্রাণ উপদেষ্টা বিষয়শ্রেণী:বাংলাদেশের ভূমি উপদেষ্টা
ইংল্যান্ড ক্রিকেট দল চারটি টেস্ট ক্রিকেট, তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য দক্ষিণ আফ্রিকা সফর করে, যা ডিসেম্বর ২০১৯ থেকে ফেব্রুয়ারি ২০২০-এ অনুষ্ঠিত হয়।   দলীয় সদস্য টেস্টওডিআইটি২০আই       ফাফ দু প্লেসিস (অধিঃ)  তেম্বা বাভুমা  কুইন্টন ডি কক (উইঃ)  ডিন এলগার  জুবাইর হামজা  বিউরেন হেনড্রিক্স  কেশব মহারাজ  পিটার মালান  এইডেন মার্করাম  অ্যানরিখ নরকিয়া  ডেন প্যাটারসন  কিগান পিটারসেন  অ্যান্ডিল ফেহলাকওয়াইও  ভার্নন ফিল্যান্ডার  ডোয়েন প্রিটোরিয়াস  কাগিসো রাবাদা  রুডি সেকেন্ড   রাসি ফন ডার ডাসেন জো রুট (অধিঃ)  বেন স্টোকস (সহঃ অধিঃ)  জেমস অ্যান্ডারসন  জোফ্রা আর্চার  জনি বেয়ারস্টো  ডম বেস  স্টুয়ার্ট ব্রড  রোরি বার্নস  জস বাটলার (উইঃ)  জ্যাক ক্রলি  স্যাম কারেন  জো ডেনলি  জ্যাক লিচ  ক্রেগ ওভারটন  ম্যাথিউ পার্কিনসন  অলি পোপ  ডম শিবলি  ক্রিস উকস  মার্ক উড কুইন্টন ডি কক (অধিঃ, উইঃ)  তেম্বা বাভুমা  বিয়র্ন ফরটুইন  বিউরেন হেনড্রিক্স  রিজা হেনড্রিক্স  সিসান্দা মাগালা  জ্যানেম্যান মালান  ডেভিড মিলার  লুঙ্গি এনগিডি  অ্যান্ডিল ফেহলাকওয়াইও  তাব্রাইজ শামসী  লুথো সিপামলা  জেজে স্মাটস  রাসি ফন ডার ডাসেন  কাইল ভেরেইন ইয়ন মর্গ্যান (অধিঃ)  মঈন আলী  জনি বেয়ারস্টো  টম ব্যান্টন  প্যাট ব্রাউন  স্যাম কারেন  টম কারেন  জো ডেনলি  ক্রিস জর্দান  সাকিব মাহমুদ  দাউদ মালান  ম্যাথিউ পার্কিনসন  আদিল রশিদ  জো রুট  জেসন রয়  ক্রিস উকস কুইন্টন ডি কক (অধিঃ, উইঃ)  তেম্বা বাভুমা  বিয়র্ন ফরটুইন  বিউরেন হেনড্রিক্স  রিজা হেনড্রিক্স  হেইনরিখ ক্লাসেন  সিসান্দা মাগালা  ডেভিড মিলার  লুঙ্গি এনগিডি  অ্যান্ডিল ফেহলাকওয়াইও  ডোয়েন প্রিটোরিয়াস  তাব্রাইজ শামসী  জেজে স্মাটস  ডেল স্টেইন  পাইট ফন বিলজোন   রাসি ফন ডার ডাসেন ইয়ন মর্গ্যান (অধিঃ)  মঈন আলী  জোফ্রা আর্চার  জনি বেয়ারস্টো  জস বাটলার  টম ব্যান্টন  প্যাট ব্রাউন  স্যাম কারেন  টম কারেন  জো ডেনলি  ক্রিস জর্দান  সাকিব মাহমুদ  দাউদ মালান  ম্যাথিউ পার্কিনসন  আদিল রশিদ  জেসন রয়  বেন স্টোকস  মার্ক উড  প্রস্তুতিমূলক খেলা তিনদিনের ম্যাচ: ক্রিকেট দক্ষিণ আফ্রিকা আমন্ত্রণমূলক একাদশ বনাম ইংল্যান্ড  তিনদিনের ম্যাচ: দক্ষিণ আফ্রিকা এ বনাম ইংল্যান্ড  একদিনের ম্যাচ: ক্রিকেট দক্ষিণ আফ্রিকা আমন্ত্রণমূলক একাদশ বনাম ইংল্যান্ড  একদিনের ম্যাচ: ক্রিকেট দক্ষিণ আফ্রিকা আমন্ত্রণমূলক একাদশ বনাম ইংল্যান্ড  টেস্ট সিরিজ ১ম টেস্ট  ২য় টেস্ট  ৩য় টেস্ট  ৪র্থ টেস্ট  ওডিআই সিরিজ ১ম ওডিআই  ২য় ওডিআই  ৩য় ওডিআই  টি২০আই সিরিজ ১ম টি২০আই  ২য় টি২০আই  ৩য় টি২০আই  তথ্যসূত্র   বহিঃসংযোগ   বিষয়শ্রেণী:২০১৯-এ ইংরেজ ক্রিকেট বিষয়শ্রেণী:২০২০-এ ইংরেজ ক্রিকেট বিষয়শ্রেণী:২০১৯-এ দক্ষিণ আফ্রিকান ক্রিকেট বিষয়শ্রেণী:২০২০-এ দক্ষিণ আফ্রিকান ক্রিকেট বিষয়শ্রেণী:২০১৯–২০ আন্তর্জাতিক ক্রিকেট প্রতিযোগিতা বিষয়শ্রেণী:ইংল্যান্ড ক্রিকেট দলের দক্ষিণ আফ্রিকা সফর
রুবিয়া হায়দার ঝিলিক (জন্ম ২২ জুলাই ১৯৯৭) একজন বাংলাদেশী ক্রিকেটার যিনি বাংলাদেশ মহিলা জাতীয় ক্রিকেট দলের হয়ে উইকেট-রক্ষক এবং বাঁহাতি ব্যাটসম্যান হিসেবে খেলেন।  আন্তর্জাতিক কর্মজীবন ২০২৩ সালের এপ্রিলে, শ্রীলঙ্কার বিরুদ্ধে সিরিজের জন্য তিনি বাংলাদেশের টি২০আই এবং ওডিআই দলে তার প্রথম ডাক পান। ৯ মে ২০২৩ তারিখে একই সিরিজে শ্রীলঙ্কার বিরুদ্ধে তার টি২০ আন্তর্জাতিক (টি২০আই) অভিষেক হয়।   ২০২৩ সালের মে মাসে, এসিসি মহিলাদের টি২০ ইমার্জিং টিম এশিয়া কাপের উদ্বোধনী আসরের জন্য তাকে বাংলাদেশ এ দলে নির্বাচিত করা হয়। ফাইনালে ভারত এ দলের কাছে ৩১ রানে হেরে যাওয়ার পর বাংলাদেশ এ দল প্রতিযোগিতায় রানার্স-আপ হিসেবে শেষ করে।  ২০২৩ সালের জুলাই মাসে, হাঁটুর ইনজুরির কারণে তাকে ভারতের বিরুদ্ধে সিরিজের টি২০ দল থেকে বাদ দেওয়া হয়।  ২০২৪ সালের এপ্রিলে, তিনি ভারতের বিরুদ্ধে সিরিজের জন্য টি২০ দলে ফিরে আসেন।  তথ্যসূত্র  বহিঃসংযোগ       বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি Category:Place of birth missing (living people) বিষয়শ্রেণী:বাংলাদেশী নারী ক্রিকেটার Category:Bangladesh women Twenty20 International cricketers Category:Bangladesh women One Day International cricketers
সুদীপ কুমার মুখার্জি হলেন ভারতীয় জনতা পার্টির একজন ভারতীয় রাজনীতিবিদ। ২০২১ সালের মে মাসে তিনি পুরুলিয়া (নির্বাচনী এলাকা) থেকে পশ্চিমবঙ্গ বিধানসভার সদস্য হিসাবে নির্বাচিত হন। ২০২১ সালের পশ্চিমবঙ্গ বিধানসভা নির্বাচনে তিনি অল ইন্ডিয়া তৃণমূল কংগ্রেসের সুজয় ব্যানার্জিকে ৬,৫৮৫ ভোটে পরাজিত করেছিলেন। মুখার্জীর পিতার নাম প্রয়াত শ্যামা প্রসাদ মুখার্জি।   তথ্যসূত্র   বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ বিষয়শ্রেণী:পুরুলিয়া জেলার ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
এমা জিয়া ডার্সি (; জন্ম: ২৭ জুন ১৯৯২) একজন ইংরেজ চলচ্চিত্র, টেলিভিশন ও মঞ্চ অভিনয়শিল্পী। তিনি ওয়ান্ডারলাস্ট, ট্রুথ সিকারস, ও হাউজ অব দ্য ড্রাগন টেলিভিশন ধারাবাহিকে অভিনয় করে পরিচিতি অর্জন করেন।   প্রারম্ভিক জীবন  ডার্সি অক্সফোর্ড বিশ্ববিদ্যালয়ের অধীনস্থ রাসকিন স্কুল অব আর্টে চারুকলা নিয়ে পড়াশোনা করেন। তিনি সেসময় দ্য ইয়ার্ড থিয়েটারে রোমিও অ্যান্ড জুলিয়েট, দ্য গেমস উই প্লেইড, ও দ্য ক্রুসিবল, আলমেইদা থিয়েটারে অ্যাগেইন্সট, ওয়েস্ট ইয়র্কশায়ার প্লেহাউজে আ গার্ল ইন স্কুল ইউনিফর্ম (ওয়াকস ইনটু আ বার, আর্কোলা থিয়েটারে মিসেস ডালোওয়ে অ্যান্ড ক্যালিস্টো: আ কুইয়ার এপিক এবং অক্সফোর্ড প্লেহাউজে পিলোম্যান মঞ্চনাটকে অভিনয় করেন।   ব্যক্তিগত জীবন  ডার্সি একজন নন-বাইনারি এবং সর্বনাম হিসেবে তারা/তাদের ব্যবহার করেন।   চলচ্চিত্রের তালিকা   চলচ্চিত্র   বছর শিরোনাম চরিত্র টীকা ২০১৫ ইউনাইটেড স্ট্রং অ্যালোন স্নাইপার স্বল্পদৈর্ঘ্য ২০১৯ ও হলি গৌস্ট স্টেফানি স্বল্পদৈর্ঘ্য ২০২০ মিসবিহেভিয়ার হেজেল ২০২১ মাদারিং সানডে এমা হবডে   টেলিভিশন   বছর শিরোনাম চরিত্র টীকা 2018 ওয়ান্ডারলাস্ট নেওমি রিচার্ডস প্রধান চরিত্র ২০১৯ ওয়াইল্ড বিল অ্যালমা  ২০২০ হ্যানা সোনিয়া রিখটার ২০২০ ট্রুথ সিকারস অ্যাস্ট্রিড প্রধান চরিত্র ২০২২ হাউজ অব দ্য ড্রাগন র‍্যানিরা টারগেরিয়ান প্রধান চরিত্র   মিউজিক ভিডিও   বছর শিল্পী গানের শিরোনাম ২০১৭ লিটল ক্লাব "টু মাচ লাভ"   তথ্যসূত্র    বহিঃসংযোগ     বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ইংরেজ অভিনয়শিল্পী বিষয়শ্রেণী:ইংরেজ চলচ্চিত্র অভিনয়শিল্পী বিষয়শ্রেণী:ইংরেজ টেলিভিশন অভিনয়শিল্পী বিষয়শ্রেণী:ইংরেজ মঞ্চ অভিনয়শিল্পী বিষয়শ্রেণী:ইংল্যান্ডের এলজিবিটিকিউ অভিনয়শিল্পী বিষয়শ্রেণী:লন্ডনের অভিনয়শিল্পী বিষয়শ্রেণী:রাসকিন স্কুল অব আর্টের প্রাক্তন শিক্ষার্থী বিষয়শ্রেণী:২০শ শতাব্দীর ইংরেজ অভিনয়শিল্পী
This template is not blank, it adds a little icon in the top-right corner. See?  This template adds your username to :বিষয়শ্রেণী:উইকিপিডিয়া ফাইল স্থানান্তরকারী।  ব্যবহার Place  anywhere on your user page.  This icon is based on  {{File Mover topicon | nocat = yes         = disables the automatically added category (default = no) }}  আরো দেখুন  উইকিপিডিয়া:ফাইল স্থানান্তরকারী  উইকিপিডিয়া:ব্যবহারকারী অধিকার স্তর   (userbox)  বিষয়শ্রেণী:ব্যবহারকারী শীর্ষ আইকন ব্যবহারকারী দল টেমপ্লেট বিষয়শ্রেণী:উইকিপিডিয়া ফাইল স্থানান্তরকারী বৈশিষ্ট্য বিষয়শ্রেণী:উইকিপিডিয়া সম্পর্কিত ব্যবহারকারী টেমপ্লেট
সনখোল () ভারতের হরিয়ানা রাজ্যের ঝাজ্জর জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে সনখোল শহরের জনসংখ্যা হল ৫১৭৮ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৭০%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে সনখোল এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:হরিয়ানার শহর ও নগর
ইয়াং জনস্টোন (রাউড ৫৬, চাইল্ড ৮৮) একটি অ্যাঙ্গলো-স্কটিশ বর্ডার ব্যালেড। এটি একাধিক রূপে বিদ্যমান।ফ্রান্সিস জেমস চাইল্ড, ইংলিশ অ্যান্ড স্কটিশ পপুলার ব্যালাডস, "ইয়াং জনস্টোন" এই ব্যালাডটি একটি মহিলার গল্প বর্ণনা করে।   সারসংক্ষেপ  গল্পের বিভিন্ন রূপে, নায়িকা তার ভাই ও প্রেমিকের সাথে মদ্যপান করে। এক পর্যায়ে, পুরুষেরা একে অপরের বোনকে বিয়ে করার প্রস্তাব দেয়। তবে, এক ব্যক্তি অন্যজনকে হত্যা করে। ভাইয়ের কারণ হলো, অন্যজন তার বোনকে বিয়ে করতে অস্বীকৃতি জানিয়ে তাকে তার উপপত্নী হিসেবে রাখতে চায়।   একটি রূপে, প্রেমিক তার মা ও বোনের কাছে আশ্রয় নিতে যায়, কিন্তু তারা তাকে ফিরিয়ে দেয়।  সব সংস্করণেই, বেঁচে থাকা ব্যক্তি নায়িকার কাছে আশ্রয় চায় এবং তার ভাই বা প্রেমিককে হত্যার কথা স্বীকার করে। নায়িকা তাকে লুকিয়ে রাখে। যখন অনুসরণকারীরা চলে যায়, ব্যক্তি নায়িকাকে ছুরি মারে। নায়িকা প্রতিবাদ জানালে, নায়ক প্রতিশ্রুতি দেয় যে মেয়েটি এক ঘণ্টা বেঁচে থাকলে সে তার মধ্যে ডাক্তার আনার ব্যবস্থা করবে। তবে, মেয়েটি জানিয়ে দেয় যে আঘাতটি প্রাণঘাতী এবং সে বেশিক্ষণ বাঁচবে না।   আরও দেখুন   চাইল্ড ব্যালাডের তালিকা  স্কটিশ পুরাণ  ইংরেজি লোককাহিনী   উদ্ধৃতি   বিষয়শ্রেণী:চাইল্ডের লোকগাথা বিষয়শ্রেণী:বর্ডার ব্যালাড বিষয়শ্রেণী:নর্দমব্রিয়ান লোককাহিনী বিষয়শ্রেণী:গানের বছর অজানা বিষয়শ্রেণী:অজ্ঞাত গীতিকারদের গান বিষয়শ্রেণী:হত্যা সম্পর্কিত গান
কুমিল্লা-১১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের ২৫৯নং আসন।  সীমানা কুমিল্লা-১১ আসনটি কুমিল্লা জেলার চৌদ্দগ্রাম উপজেলা ও সদর দক্ষিন উপজেলা নিয়ে গঠিত।  নির্বাচিত সাংসদ নির্বাচন  সদস্য  দল ১৯৭৩ আলী আশরাফ স্বতন্ত্র ১৯৭৯মুজাফ্ফর আহমেদ ন্যাপ (মুজাফফর)সীমানা পরিবর্তন ১৯৮৬ওমর আহমেদ মজুমদারজাতীয় পার্টি১৯৮৮জাতীয় পার্টি ১৯৯১এ কে এম কামরুজ্জামান বাংলাদেশ জাতীয়তাবাদী দল ফেব্রুয়ারি ১৯৯৬ বাংলাদেশ জাতীয়তাবাদী দলজুন ১৯৯৬জয়নাল আবেদীন ভুঁইয়াবাংলাদেশ আওয়ামী লীগসীমানা পরিবর্তন ২০০১ সৈয়দ আব্দুল্লাহ মুহাম্মদ তাহের বাংলাদেশ জামায়াতে ইসলামী ২০০৮ মুজিবুল হক মুজিব বাংলাদেশ আওয়ামী লীগ ২০১৮২০২৪   নির্বাচন    ২০১০-এর দশকে নির্বাচন  বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে মুজিবুল হক মুজিব বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে কুমিল্লা-১১  বিষয়শ্রেণী:কুমিল্লা জেলার জাতীয় সংসদীয় আসন
ভগৎ বেণী (, উচ্চারণ: )  হলেন পনেরজন সন্ত ও সুফির একজন, যাদের শিক্ষা গুরু গ্রন্থ সাহিবে অন্তর্ভুক্ত রয়েছে। এমনটি বিশ্বাস করা হয় যে তিনি তার বেশিরভাগ সময় প্রার্থনা এবং ধ্যানে কাটিয়েছেন; যিনি ধ্যান এবং প্রার্থনার সময় প্রায়শই পরিবারের প্রয়োজনগুলোকে অবহেলা করতেন।  বিস্তারিত জীবনী  ভগৎ বেণীর জন্মের সঠিক তারিখ ও স্থান সম্পর্কে কিছুই জানা যায় না। এতসব অনিশ্চয়তার মধ্যেও তাকে গুরু নানকের সমসাময়িক বলা যেতে পারে। মনে করা হয় পনেরো শতকের মাঝামাঝি থেকে ষোড়শ শতকের মাঝামাঝি সময়ে বেণী এই পৃথিবীতে বাস করেছিলেন। তিনি ছিলেন অত্যন্ত নম্র স্বভাবের একজন সুশিক্ষিত পণ্ডিত। তিনি সত্য গুরুর সেবা করার জন্য সর্বদা প্রস্তুত ছিলেন যা তাকে প্রকৃত সান্ত্বনা প্রদান করেছিল:  "প্রিয়তম! তুমি ছাড়া আমার আর কেউ নেই।  আমি আর কিছুই ভালোবাসি না;  তোমার কৃপাতেই আমার আনন্দ।" - শ্রী গুরু গ্রন্থ সাহিব-৬১।   তথ্যসূত্র    বহিঃসংযোগ   ভগৎ বেণী জী'র জীবনী।  বিষয়শ্রেণী:পাঞ্জাবি ব্যক্তি বিষয়শ্রেণী:শিখ ভগৎ
টোবিয়াস মাইকেল ক্যারেল অ্যাসার (; ২৮ এপ্রিল ১৮৩৮ - ২৯ জুলাই ১৯১৩) হলেন একজন ডাচ আইনজীবী এবং আইনজ্ঞ। ১৯১১ সালে তিনি বেসরকারী আন্তর্জাতিক আইনের ক্ষেত্রে তার কাজের জন্য এবং বিশেষ করে হেগ কনফারেন্স অন প্রাইভেট ইন্টারন্যাশনাল ল (HCCH) প্রতিষ্ঠায় জন্য তার কৃতিত্বের জন্য আলফ্রেড হারম্যান ফ্রাইডের সাথে যৌথভাবে নোবেল শান্তি পুরস্কার পেয়েছিলেন।   জীবনী  টোবিয়াস মাইকেল ক্যারেল অ্যাসার ১৮৩৮ সালের ২৮ এপ্রিল নেদারল্যান্ডসের আমস্টারডামে একটি ইহুদি পরিবারে জন্মগ্রহণ করেন।In quest of liberty, justice, and peace: a new biography on Asser’s private and public life. Asser Institute. Retrieved on 22 July 2023. C. G. Roelofsen, "Asser, Tobias Michel Karel (1838–1913)", Biografisch Woordenboek van Nederland, 2013. Retrieved on 5 May 2015. তিনি ছিলেন ক্যারেল ড্যানিয়েল অ্যাসারের (১৮১৩-১৮৮৫) পুত্র এবং ক্যারেল অ্যাসারের (১৭৮০-১৮৩৬) নাতি। তিনি আমস্টারডাম বিশ্ববিদ্যালয় এবং লিডেন বিশ্ববিদ্যালয়ে আইন অধ্যয়ন করেন এবং আমস্টারডাম বিশ্ববিদ্যালয়ে আইনের অধ্যাপক ছিলেন।   আরও দেখুন    শান্তিতে নোবেল বিজয়ীদের তালিকা;  নোবেল পুরস্কার বিজয়ী ইহুদিদের তালিকা।   তথ্যসূত্র    বহিঃসংযোগ   Tobias Michael Carel Asser, biography in the Jewish Encyclopedia  বিষয়শ্রেণী:১৮৩৮-এ জন্ম বিষয়শ্রেণী:১৯১৩-এ মৃত্যু বিষয়শ্রেণী:নোবেল শান্তি পুরস্কার বিজয়ী